[{"text_idx": "#000000", "text": "La Ondo jubileas: 1000 tagoj da senc\u0302esa informado"}, {"text_idx": "#000001", "text": "Hodiau\u0306, la 26an de septembro, je la 269a tago de la 2022a jaro, la novaj\u0302retejo La Ondo de Esperanto havas interesan jubileon. Jam dum 1000 sinsekvaj tagoj ekde la 1a de januaro 2020 en nia novaj\u0302retejo c\u0302iutage aperas almenau\u0306 unu nova teksto. Ni memorigas, ke c\u0302i tiu retejo estis lanc\u0302ita la 2an de septembro 2010 kiel La Balta Ondo. Ekde tiam (inkluzive de c\u0302i tiu artikolo) en g\u0302i aperis 3034 tekstoj. Ilin garnas 4253 ilustraj\u0302oj (dum la lastaj cent tagoj aldonig\u0302is 103 tekstoj kaj 113 ilustraj\u0302oj)."}, {"text_idx": "#000002", "text": "Lau\u0306 nia vizitkalkulilo, instalita komence de 2020, la plej ofte vizitita afis\u0302o estas artikolo de la c\u0302efredaktoro de La Ondo de Esperanto pri la Ruslanda censo; verkita antau\u0306 dek jaroj, g\u0302i danke al pluraj referencoj en la reto finfine superis la antau\u0306an unualokaj\u0302on: la diskutartikolon Granda skismo en Esperantujo de la Tjumena j\u0302urnalisto kaj esperantisto Stanislav Belov. G\u0302i estas la unua artikolo en nia retejo, kiu superis la nombron 3000 legoj. Al la tria loko promociig\u0302is la baza informilo pri BET-56 en Klajpedo, g\u0302i pus\u0302is al la kvara loko la Korj\u0302enkovan artikolon pri la lasta vivojaro de Zamenhof estas la tria plej legata teksto."}, {"text_idx": "#000005", "text": "G\u0302in pretigas en Kaliningrado (Ruslando) Halina Gorecka (eldonanto) kaj Aleksander Korj\u0302enkov (redaktoro).\nMalkiel la retejo, kiu plu estas libere legebla de c\u0302iu deziranto, la almanakon ricevas nur tiuj, kiuj abonas g\u0302in. Estas tri abonkategorioj:"}, {"text_idx": "#000012", "text": "Demonstraj versioj de \u201cLa Ondo\u201d\nMusklaku la kovrilon por legi pliajn informojn."}]